Dangerous Liaisons

Dangerous Liaisons (euskaraz Harreman Arriskutsuak) 1988ko Stephen Frears ingeles zinema zuzendariaren estatubatuar filma bat da. Bertan honako aktore hauek antzeztu zuten: Glenn Close John Malkovich, Michelle Pfeiffer, Keanu Reeves eta Uma Thurman.

Filma XVIII. mendeko Pierre Choderlos de Laclos frantziar idazlearen Les Liaisons dangereuses eleberriaren egokitzapena da.

Badaude hainbat film eleberri honetan oinarrituta daudenak, adibidez Cruel Intentions (Sarah Michelle Gellar, Ryan Phillippe, Reese Witherspoon, Selma Blair) edo Valmont (Annette Bening, Colin Firth, Meg Tilly).

1988ko Egokitutako gidoi onenaren Oscar Saria, Jantzi-diseinu onenaren Oscar Saria eta Zuzendaritza artistiko onenaren Oscar Saria irabazi zituen, denera 7 Oscar Sarietarako izendatua ere egon zen, tartean Film onenaren Oscar Saria.

Argumentua 

XVIII. mendea, gainbeheran dagoen Iraultza aurreko garaiko Frantzian noblezia eta jauntzoen arteko azpijoko eta griñak piztu ohi dira. Merteuil-go markes zital eta manipulatzailea (Glenn Close) bere maitaleak laga berri du. Maitale hau Cécile de Volanges (Uma Thurman) neska xalo eta birjinarekin ezkondu da, neska hau Merteuilgo markesaren lehengusua den Madame de Volanges-en (Swoosie Kurtz) alaba delarik. Aldi berean, Cécile de Volanges neska bere harpa irakasle gazteaz maitemindua dago, Raphael Danceny zalduna (Keanu Reeves).

Markesak bere maitaleaz mendekatzeko asmoz antzinako maitalea eta orain bere laguna den Valmont bizkondeari (John Malkovich) Cecile gaztea maiteminduarazi eta haren birjintasuna hausteko enkargua emango dio, honela bere maitaleak emaztegaiaren birjintasun ezarengatik ezkontzea ekidin asmoz. Valmont, paristar gizartean gonazale eta libertino ospea duen pertsonaia izaki, hasiera batean Merteuil markesa zitalaren eskaerari uko eginen dio, Valmont beste emakume bat maitemintzen saiatzen ari baita, Madame de Tourvel (Michelle Pfeiffer), ezkondutako emakumea eta bere moral katoliko zorrotzaz aski ezaguna dena. Hortaz Merteuil markesak Valmot bizkondeari akordio bat proposatzen dio: Madame de Tourvel bere egiten badu, Merteuil bera ere gau batez Valmontekin oheratuko da. Valmont bizkondea Madame de Tourvelekin oheratu dela frogatzeko, Valmontek bere maitalearen amodiozko gutun bat Merteuil markesari erakutsi beharko dio.

Valmontek proposamena onartuko du. Valmonten izebak, Madame de Rosmonde atsoak (Mildred Natwick), Valmont bizkondea bere udako etxaldera gonbidatzen du, han Valmontek Madame de Tourvel eta Cécile de Volanges topatuko ditu. Valmontek bi emakumeak maitemintzea lortuko du. De Tourvel Valmontez maitemindu, eta Merteuil markesaren aurrean Valmontengatik zeozer berezia sentitzen duela onartuko du, honek Merteuil markesaren bekaizkeria piztuko du. De Merteuil markesak, Valmonten harropuzkeriaz baliatuz, Valmot bizkondea engainatu eta De Tourvel anderea laga dezan gonbentzituko du, ondorioz Madame de Tourvel gaixotu eta azkenean hil egingo da. Baina aurretik, Cécile de Volanges neskaz maitemindua dagoen Danceny zaldun gazteak duelu batean Valmont bizkondea hilko du. Valmont bizkondea hiltzorian dagoela, Danceny gazteari gutun esanguratsu batzuk emanen dizkio, hauen ondorioz Merteuilgo markes zitala gizartean gaizki ikusia izateaz gain, ostrazismoa eta bakardadean barneratuko da.

Aktoreak 
 Glenn Close, Marquise de Merteuil
 Michelle Pfeiffer, Madame de Tourvel
 Swoosie Kurtz, 'Madame de Volanges Keanu Reeves, Le Chevalier Raphael Danceny Mildred Natwick, Madame de Rosemonde Uma Thurman, Cécile de Volanges Peter Capaldi, Azolan''

Kanpo estekak 
 Dangerous Liaisons filmaren iragarkia ikusgai 
 Dangerous Liaisons filmaren IMDBko fitxa irakurgai 

Stephen Frearsek zuzendutako filmak
Ameriketako Estatu Batuetako filmak
Egokitutako gidoi onenaren Oscar Saria irabazi duten filmak
Jantzi-diseinu onenaren Oscar Saria
Zuzendaritza artistiko onenaren Oscar sariaren irabazleak
Adulterioari buruzko filmak
Parisen girotutako filmak
1988ko filmak
Film epistolarrak